b'\n_START_ARTICLE_\nL\xc5\xabim\xc4\x81 s\xc4\x93ripos\n_START_PARAGRAPH_\nL\xc5\xabim\xc4\x81 s\xc4\x93ripos (\xd0\x9b\xd3\xaf\xd0\xb8\xd0\xbc\xc4\x81 \xd1\x81\xd1\x8d\xcc\x84\xd1\x80\xd0\xb8\xd0\xbf\xd0\xbe\xd1\x81, \xe2\x80\x9dPohjant\xc3\xa4hti\xe2\x80\x9d) on Ven\xc3\xa4j\xc3\xa4ll\xc3\xa4 Hanti-Mansian autonomisen piirikunnan p\xc3\xa4\xc3\xa4kaupungissa Hanty-Mansijskissa ilmestyv\xc3\xa4 mansinkielinen sanomalehti._NEWLINE_Lehti on perustettu vuonna 1989. Aikaisemmin mansinkielist\xc3\xa4 aineistoa ilmestyi hantinkielisess\xc3\xa4 Lenin pant huvat -lehdess\xc3\xa4 (nykyinen H\xc4\x83nty jasa\xc5\x8b). Julkaisijoina toimivat Hanti-Mansian duuma ja hallitus. L\xc5\xabim\xc4\x81 s\xc4\x93riposin ja H\xc4\x83nty jasa\xc5\x8bin yhteisen toimituksen p\xc3\xa4\xc3\xa4toimittaja on Raisa Re\xc5\xa1etnikova._NEWLINE_L\xc5\xabim\xc4\x81 s\xc4\x93ripos ilmestyy kerran viikossa nelisivuisena ja tabloid-kokoisena. Painosm\xc3\xa4\xc3\xa4r\xc3\xa4 on 403 kappaletta (helmikuussa 2010)._NEWLINE_Lehden liitteen\xc3\xa4 ilmestyy kerran kuukaudessa nelisivuinen mansinkielinen lastenlehti H\xc5\x8dtalakve.'